# &app; Eskuliburuaren &manrevision; bertsioa

## Sarrera

&app; aplikazioaren bidez testu-fitxategiak sortu eta edita ditzakezu. &app;-en plugin-ak erabil ditzakezu &app; leihoko testuak editatzearekin lotutako zereginak egiteko.

## Erabiltzen hasteko

### &app; abiarazteko

Aukera hauek dituzu &app; abiarazteko:

Aplikazioen menua

- Aukeratu Akzesorioak Testu-editorea .

Komando-lerroa

- Mota `gedit` , eta sakatu Sartu.

### &app; abiarazten duzunean

&app; abiarazten duzunean, leiho hau azalduko da:

#### &app;-en leihoa

Gedit-en leiho nagusia erakusten du.

&app;-en leihoak elementu hauek ditu:

Menu-barra

- Menu-barrako menuetan &app;-eko fitxategiekin lan egiteko behar dituzun komando guztiak daude.

Tresna-barra

- Tresna-barrak komandoen azpimultzo bat du eta menu-barratik atzi ditzakezu.

Bistaratze-area

- Bistaratze-arean editatzen ari zaren fitxategiko testua dago.

Irteerako leihoa

- Irteerako leihoak Shell komandoaren plugin-ak eta Konparatu fitxategiak plugin-ak itzulitako irteera bistaratzen du.

Egoera-barra

- Egoera-barrak uneko &app; jarduerari buruzko informazioa eta menuko elementuei buruzko testuinguru-informazioa bistaratzen du.

&app;-en leihoan eskuineko botoiarekin klik egiten baduzu, aplikazioak laster-menu bat irekiko du. Laster-menuan testuak editatzeko komandorik ohikoenak daude.

### Fitxategi bat irekitzeko

Fitxategi bat irekitzeko, aukeratu Fitxategia Ireki , eta Ireki fitxategia elkarrizketa-koadroa irekiko da. Hautatu ireki nahi duzun fitxategia, eta sakatu Ados . Fitxategia &app;-en leihoan bistaratuko da.

Hainbat fitxategi ireki ditzakezu &app;-en. Aplikazioak fitxategi bat bistaratzen du aldiko aplikazioaren leihoan. Aplikazioak leihora fitxa bat gehitzen du irekita dagoen fitxategi bakoitzeko. Irekitako beste fitxategi bat bistaratzeko, egin klik fitxategiari dagokion fitxan. Irekita dagoen fitxategi bakoitzeko &app;-en leiho berri bat sortzeko, arrastatu fitxategi bakoitzari dagokion fitxa mahaigaineko atzeko planora.

Dokumentuak menua ere erabil dezakezu irekitako fitxategietan batetik bestera joateko. Dokumentuak Eraman leiho berrira aukera dezakezu dokumentu bat &app;-en leiho berri batera eramateko.

Aplikazioak azkena editatutako bost fitxategien bide-izenak eta fitxategi-izenak grabatzen ditu eta fitxategiak menu-elementu gisa bistaratzen ditu Fitxategia menuan. Erakutsi fitxategi berrienak menuko ikonoan ere klik egin dezakezu. Fitxategi berrienen zerrenda bistaratzeko tresna-barrako ikonoa.

### Komando-lerro batetik fitxategi bat baino gehiago irekitzeko

&app; komando-lerro batetik exekuta dezakezu eta fitxategi bat edo gehiago ireki. Komando-lerro batetik fitxategi bat baino gehiago irekitzeko, idatzi komando hau eta sakatu Sartu:

`gedit `1fitxategia.txt 2fitxategia.txt 3fitxategia.txt``

Aplikazioa abiaraztean, zehaztutako fitxategiak &app;-en leihoan bistaratuko dira.

&app; komando-lerro batetik exekutatzeko informazio gehiago nahi baduzu, ikus

&app;

1.

## Erabilera

### Fitxategi berria sortzeko

Fitxategi berri bat sortzeko, aukeratu Fitxategia Berria. Aplikazioak fitxategi berria bistaratzen du &app;-en leihoan.

### Fitxategi bat gordetzeko

Aukera hauek dituzu fitxategiak gordetzeko:

- Lehendik dagoen fitxategi batean aldaketak gordetzeko, aukeratu Fitxategia Gorde edo sakatu Gorde tresna-barran.

- Fitxategi berri bat edo lehendik dagoen fitxategi bat fitxategi-izen berri batekin gordetzeko, aukeratu Fitxategia Gorde honela . Idatzi fitxategiari eman nahi diozun izena Gorde honela elkarrizketa-koadroan eta sakatu Ados.

- &app;-en unean irekita dauden fitxategi guztiak gordetzeko, aukeratu Dokumentuak Gorde honela .

### Testua editatzeko

Fitxategi baten testua editatzeko aukera hauek dituzu:

- Testu berria teklatuaren bidez idatzi.

- Erabili Ezabatu tekla testua ezabatzeko.

- Erabili Editatu menuko Ebaki, Kopiatu, Itsatsi, eta Ezabatu menu-elementuak testua editatzeko.

Ekintza hauek burutu ditzakezu hautatutako testuan:

- Hautatutako testua buffer batean kopiatzeko, aukeratu Editatu Kopiatu.

- Hautatutako testua fitxategitik ezabatu eta hautatutako testua buffer batera eramateko, aukeratu Editatu Ebaki.

- Hautatutako testua fitxategitik betiko ezabatzeko, aukeratu Editatu Ezabatu.

- Bufferreko edukia kurtsorearen posizioan txertatzeko, aukeratu Editatu Itsatsi . Testua ebaki edo kopiatu egin behar duzu testua fitxategian itsatsi baino lehen.

- Fitxategiko testu osoa hautatzeko, aukeratu Editatu Hautatu dena .

### Aldaketak desegiteko edo berregiteko

Aldaketa bat desegiteko, aukeratu Editatu Desegin. Aldaketa bat berregiteko, aukeratu Editatu Berregin. Desegin dezakezun aldaketa-kopurua Ezarri muga desegindako ekintzetan ezarpenean mugatzen da, gedit-prefs-undo Hobespenak elkarrizketa-koadroaren fitxan. Lehenespenez, 25 ekintza desegin ditzakezu.

### Testua bilatzeko

Fitxategian testu-kate bat bilatzeko, jarraitu urrats hauei:

1. Aukeratu Bilatu menuko Bilatu aukera Bilatu elkarrizketa-koadroa bistaratzeko.

2. Idatzi bilatu nahi duzun katea Bilatu eremuan.

   Ihes-sekuentzia hauek erabil ditzakezu:

   - `\n`

     Erabili ihes-sekuentzia hau lerro berri bat adierazteko

   - `\t`

     Erabili ihes-sekuentzia hau tabuladore-karaktere bat adierazteko

   - `\r`

     Erabili ihes-sekuentzia hau orga-itzulera bat adierazteko

3. Hautatu Maiuskula/minuskula aukera bilaketan maiuskulak eta minuskulak bereiztea nahi baduzu.

4. Bilaketan hitz osoak soilik bilatu nahi badituzu, hautatu Hitz osoak soilik aukera.

5. Fitxategiaren bukaerara iristen denean orriaren hasieratik bilatzen jarraitzea nahi baduzu, hautatu Itzulbiratu aukera.

6. Katearen lehen agerraldia bilatzen hasteko egin klik Bilatu botoian. &app;-ek katea aurkitzean, kurtsorea katera eramaten du aplikazioak eta katea hautatzen du.

7. Katearen hurrengo agerraldia bilatzeko, egin klik Bilatu botoian.

8. Bilaketa amaitzeko, egin klik Itxi botoian.

### Testua bilatu eta ordezteko

Fitxategian kate bat bilatu eta hura beste kate batez ordezteko, jarraitu urrats hauei:

1. Aukeratu Bilatu Ordeztu aukera Ordeztu elkarrizketa-koadroa bistaratzeko.

2. Idatzi bilatu nahi duzun katea Bilatu eremuan.

   Ihes-sekuentzia hauek erabil ditzakezu:

   - `\n`

     Erabili ihes-sekuentzia hau lerro berri bat adierazteko

   - `\t`

     Erabili ihes-sekuentzia hau tabuladore-karaktere bat adierazteko

   - `\r`

     Erabili ihes-sekuentzia hau orga-itzulera bat adierazteko

3. Idatzi bilatu duzun katea ordezteko erabili nahi duzun katea Ordeztu honekin eramuan.

4. Bilaketan maiuskulak eta minuskulak bereiztea nahi baduzu, hautatu Maiuskula/minuskula aukera.

5. Bilaketan hitz osoak soilik bilatu nahi badituzu, hautatu Hitz osoak soilik aukera.

6. Fitxategiaren bukaerara iristen denean orriaren hasieratik bilatzen jarraitzea nahi baduzu, hautatu Itzulbiratu aukera.

7. Katearen lehen agerraldia bilatzen hasteko, egin klik Bilatu botoian. &app;-ek katea aurkitzean, kurtsorea katera eramaten du aplikazioak eta katea hautatzen du.

8. Sakatu Ordeztu katearen agerraldia Ordeztu honekin eremuan idatzitako testuarekin ordezteko. Sakatu Ordeztu denak kateko agerraldi guztiak ordezteko.

9. Katearen hurrengo agerraldia bilatzeko, egin klik Bilatu botoian.

10. Bilaketa amaitzeko, egin klik Itxi botoian.

### URItik fitxategia irekitzeko

Fitxategia URI (Uniform Resource Identifier) batetik irekitzeko, egin urrats hauetako bat:

- Aukeratu Fitxategia Ireki helbidea Ireki helbidea elkarrizketa-koadroa bistaratzeko. Idatzi ireki nahi duzun fitxategiaren URIa eta sakatu Ireki.

- Idatzi `gedit `URI`` komando-lerro batean,`URI` ireki nahi duzun fitxategiaren URIa izango da, eta sakatu Sartu. `URI-`mota baliagarriak, hauek dira `http:`, `ftp:`, `fitxategia:`, eta `gnome-vfs`-ek onartzen dituen mota guztiak.

Aplikazioak URIko fitxategia irakurtzeko soilik moduan irekitzen du.

### Komando baten irteera fitxategi batera kanalizatzeko

&app; erabil dezakezu komando baten irteera testu-fitxategi batera kanalizatzeko. Adibidez, `ls` komandoaren irteera testu-fitxategi batera kanalizatzeko, idatzi `ls | gedit`, eta sakatu Sartu.

`ls` komandoaren irteera testu-fitxategi berri batean bistaratuko da &app;-en leihoan.

Bestela, Shell komandoaren plugin-a erabil dezakezu komando-irteera uneko fitxategira kanalizatzeko. Shell komandoaren plugin-a erabiltzeko informazio gehiago nahi baduzu, ikus gedit-shell-command-plugin.

### Lerro jakin batera joateko

Uneko fitxategian, lerro jakin batera joateko, jarraitu urrats hauei:

1. Aukeratu Bilatu Joan lerrora , Joan lerrora elkarrizketa-koadroa bistaratzeko.

2. Idatzi kurtsorea eraman nahi duzun lerroaren zenbakia Lerro-zenbakia eremuan.

3. Sakatu Joan lerrora botoia. Aplikazioak kurtsorea zuk adierazitako lerro-zenbakira eramaten du.

4. Joan lerrora elkarrizketa-koadroa ixteko, egin klik Itxi botoian.

### Sarrera-modua aldatzeko

Sarrera-modua aldatzeko, egin klik testu-leihoan eskuineko botoiarekin, eta hautatu Sarrera-metodoak. Txertatu Unicode kontrol-karakterea menuko elementuak karaktere-diseinuaren aukerak ematen ditu, eta horiek ez-latino karaktere-multzoekin lan egiteko erabilgarriak dira.

### Fitxategi bat inprimatzeko

&app; erabil dezakezu hurrengo inprimatze-eragiketak burutzeko:

- Fitxategia inprimagailuan inprimatzea.

- Inprimatze-komandoaren irteera fitxategi batean inprimatzea.

Fitxategi batean inprimatzen baduzu, &app;-ek fitxategiaren irteera aurrez inprimatzeko formatua duen fitxategira bidaltzen du. Aurrez inprimatzeko formaturik ohikoenak PostScript eta PDF (Portable Document Format) dira.

Inprimatu nahi dituzun orrialdeen aurrebista ikusteko, aukeratu Fitxategia Inprimatzeko aurrebista .

Uneko fitxategia inprimagailuan edo fitxategi batean inprimatzeko, aukeratu Fitxategia Inprimatu eta Inprimatu elkarrizketa-koadroa bistaratuko da.

Inprimatu elkarrizketa-koadroak inprimatze-aukera hauek zehazteko aukera ematen dizu:

#### Lana fitxa

Inprimatze-barrutia

- Hautatu aukera hauetako bat zenbat orrialde inprimatu nahi dituzun zehazteko:

  - Denak

    Hautatu aukera hau fitxategiko orrialde guztiak inprimatzeko.

  - Hautatutakoa

    Hautatu aukera hau hautatutako testua bakarrik inprimatzeko. Testua hautatuta duzunean bakarrik egoten da erabilgarri aukera hau.

Kopiak

- Erabili biratze-botoi hau inprimatu nahi duzun fitxategiaren zenbat kopia nahi dituzun zehazteko.

Tartekatu

- Fitxategiaren kopia bat baino gehiago ari bazara inprimatzen, hautatu aukera hau inprimatutako kopiak tartekatzeko.

#### Inprimagailua fitxa

Inprimagailua

- Erabili goitibeherako zerrenda hau fitxategia zein inprimagailutan inprimatu nahi duzun hautatzeko.

Ezarpenak

- Erabili goitibeherako zerrenda hau inprimagailuaren ezarpenak hautatzeko. Inprimagailua konfiguratzeko, egin klik Konfiguratu botoian.

Helbidea

- Erabili goitibeherako zerrenda hau inprimatzeko helbidea hautatzeko. Fitxategia inprimagailu batean inprimatzeko, aukeratu lpr. Fitxategia inprimatze-fitxategi batean inprimatzeko, aukeratu Fitxategia. Fitxategia hautatzen baduzu, idatzi irteera-fitxategiaren izena emandako testu-koadroan. Fitxategia zuk aukeratutako helbidean inprimatzeko, aukeratu Pertsonalizatua. Idatzi zuk nahi duzun helbidea Pertsonalizatua testu-koadroan.

#### Papera fitxa

Paperaren tamaina

- Erabili goitibeherako zerrenda hau fitxategia zein paper-tamainatan inprimatu nahi duzun hautatzeko.

Zabalera

- Erabili biratze-botoi hau paperaren zabalera zehazteko. Erabili ondoko goitibeherako zerrenda paperaren tamaina zehazteko neurri-unitatea aldatzeko.

Altuera

- Erabili biratze-botoi hau paperaren altuera zehazteko.

Elikatzeko orientazioa

- Erabili goitibeherako zerrenda hau inprimagailuan paperaren orientazioa hautatzeko.

Paperaren orientazioa

- Erabili goitibeherako zerrenda hau paperaren orientazioa hautatzeko.

Diseinua

- Erabili goitibeherako zerrenda hau orrialdearen diseinua hautatzeko. Hautatutako diseinuaren aurrebista Aurrebista arean bistaratzen da.

### Tresna-barra eta egoera-barra pertsonalizatzeko

Tresna-barra bistaratzeko edo ezkutatzeko, aukeratu Ikusi Tresna-barra . &app;-ek tresna-barra nola bistaratu pertsonalizatzeko, aukeratu Ikusi Pertsonalizatu tresna-barra , eta hautatu menu-elementu hauetako bat:

- Mahaigain lehenetsia

  Bistaratu tresna-barra lehenetsia.

- Ikonoa

  Bistaratu ikonoak soilik.

- Ikonoa eta testua

  Bistaratu ikonoak eta testua.

- Lehentasunezko testua ikonoen ondoan

  Bistaratu ikonoak, eta bistaratu testua ikono batzuen ondoan.

Egoera-barra bistaratzeko edo ezkutatzeko, aukeratu Ikusi Egoera-barra . &app;-ek egoera-barra nola bistaratu pertsonalizatzeko, aukeratu Ikusi Pertsonalizatu egoera-barra , eta hautatu menu-elementu hauetako bat:

- Erakutsi kurtsorearen posizioa

  Bistaratu kurtsorea kokatuta dagoen lerro-zenbakia eta zutabe-zenbakia.

- Erakutsi gainidazketa-modua

  Bistaratu editatze-modua. Editorea txertatu-moduan badago, egoera-barran INS hitza egongo da. Editorea gainidazketa-moduan badago, egoera-barran OVR hitza egongo da.

Irteera-leihoa bistaratzeko edo ezkutatzeko, aukeratu Ikusi Irteera-leihoa .

## Hobespenak

&app; konfiguratzeko, aukeratu Editatu Hobespenak. Hobespenak elkarrizketa-koadroan kategoria hauek daude:

- gedit-prefs-editor

- gedit-prefs-print

- gedit-prefs-plugins

### Editorea

Editorea kategoria azpikategoria hauetan banatuta dago:

#### Letra-tipoak eta koloreak

Erabili gai lehenetsiaren letra-tipoa

- Hautatu aukera hau sistemako letra-tipo lehenetsia erabiltzeko &app;-en testu-leihoko testuan.

Editorearen letra-tipoa

- Eremu honetan &app;-ek testua bistaratzeko erabiltzen duen letra-tipoa bistaratzen da. Egin klik botoian, testuan erabiltzeko letra-tipoa, estiloa eta tamaina adierazteko.

Erabili gai lehenetsiaren koloreak

- Hautatu aukera gai lehenetsiaren koloreak erabiltzeko &app;-en testu-leihoan.

Testuaren kolorea

- Egin klik Testuaren kolorea botoian, kolore-hautatzailearen leihoa bistaratzeko. Hautatu &app;-en testu-leihoan testua bistaratzeko erabiltzeko kolorea.

Atzeko planoaren kolorea

- Egin klik Atzeko planoaren kolorea botoian, kolore-hautatzailearen elkarrizketa-koadroa bistaratzeko. Hautatu atzeko planoaren kolorea &app;-en testu-leihorako.

Hautatutako testu-kolorea

- Egin klik Hautatutako testu-kolorea botoian, kolore-hautatzailearen elkarrizketa-koadroa bistaratzeko. Hautatu hautatutako testua bistaratzeko kolorea.

Hautapen-kolorea

- Egin klik Hautapen-kolorea botoian, kolore-hautatzailearen elkarrizketa-koadroa bistaratzeko. Hautatu hautatutako testua nabarmentzeko erabiltzeko atzeko planoaren kolorea.

#### Tabuladoreak

Ezarri tabuladoreen zabalera

- Erabili biratze-botoia hau Tabuladorea tekla sakatzen duzunean &app;-ek txertatzen duen espazioaren zabalera adierazteko.

Txertatu zuriuneak tabuladoreen ordez

- Hautatu aukera hau Tabuladorea tekla sakatzen duzunean &app;-ek tabuladoreen ordez zuriuneak txertatzen dituela adierazteko.

#### Itzulbiratze-modua

Gaitu testu-itzulbiratzea

- Hautatu aukera hau testua hurrengo lerroan, karaktere baten mailan, itzulbiratzeko, testu-leihoaren mugara iristen zarenean.

Ez zatitu hitzak bi lerrotan

- Hautatu aukera hau testua hurrengo lerroan, hitz baten mailan, itzulbiratzeko, testu-leihoaren mugara iristen zarenean.

#### Koska automatikoa

Gaitu koska automatikoa

- Hautatu aukera hau hurrengo lerroa uneko lerroaren koskaren mailan hasten dela adierazteko.

#### Lerro-zenbakiak

Bistaratu lerro-zenbakiak

- Hautatu aukera hau lerro-zenbakiak bistaratzeko &app;-en leihoko ezkerreko aldean.

#### Ireki

Onartutako kodeketak

- Karaktere-kodeketa byteak karaktere bihurtzeko metodoa da. Kodeketa desberdinek byten sekuentzia bera karaktere desberdinetan bihur dezakete, edo irteera baliogabea eman dezake. Fitxategi bat irekitzean fitxategia sortzean erabilitako kodeketa bera erabiltzen baduzu, karaktere guztiak behar bezala bistaratuta daude. Bestalde, beste kodeketa bat erabiliz irekitzen baduzu fitxategia, baliteke karaktere batzuk behar bezala ez bistaratzea edo errorea ematea.

  Lehenespenez, &app;-ek UTF-8 kodeketa erabiltzen du fitxategi bat irekitzen saiatzean. UTF-8 kodeketa hainbat hizkuntzetako testuetarako erabil daiteke, UTF-8k ia alfabetu eta karaktere-joko ezagun guztiak onartzen baititu. Fitxategia baliozko UTF-8 fitxategia ez bada, &app; fitxategia uneko local-aren kodeketa erabiliz irekitzen saiatzen da. Horrek ere huts egiten badu, &app; Onartutako kodeketak zerrendako kodeketa bat erabiltzen saiatzen da, zerrendaren goitik hasita.

  Onartutako kodeketak zerrendako edukia aldatzeko, erabili botoi hauek:

  - Egin klik Gehitu botoian, zerrendara kodeketa bat gehitzeko.

  - Egin klik Kendu botoian, zerrendatik kodeketa bat kentzeko.

  - Sakatu Gora kodeketa bat zerrendan goragoko leku batera eramateko.

  - Sakatu Behera kodeketa bat zerrendan beheragoko leku batera eramateko.

#### Gorde

Sortu fitxategien babeskopia gorde aurretik

- Hautatu aukera hau fitxategiaren babeskopia bat egiteko fitxategia gordetzen duzun bakoitzean. Fitxategiaren babeskopiak tilde (~) bat du fitxategi-izenaren amaieran.

Gorde uneko fitxategia automatikoki

- Hautatu aukera hau uneko fitxategia modu erregularrean automatikoki gordetzeko. Erabili biratze-botoia fitxategia zein tarterekin gordetzea nahi duzun adierazteko.

Lehendik dagoen fitxategia gordetzean

- Hautatu gordetzeko aukera hauetako bat:

  - Erabili beti UTF-8 kodeketa (bizkorragoa)

    Hautatu aukera hau fitxategiak UTF-8 kodeketa erabiliz gordetzeko.

  - Erabili uneko local-aren kodeketa ahal izanez gero

    Hautatu aukera hau fitxategiak uneko local-a erabiliz gordetzeko. Local-ak konfigura ditzakezu sarrera-metodo desberdinetarako.

  - Erabili jatorrizko fitxategi-kodeketa ahal izanez gero

    Hautatu aukera hau fitxategia uneko local-a erabiliz gordetzeko fitxategia lehendik uneko local-ean gordeta badago.

Fitxategi berri bat gordetzean

- Hautatu fitxategi berriak gordetzeko aukera hauetako bat:

  - Erabili beti UTF-8 kodeketa (bizkorragoa)

    Hautatu aukera hau fitxategi berriak UTF-8 kodeketa erabiliz gordetzeko.

  - Erabili uneko local-aren kodeketa ahal izanez gero

    Hautatu aukera hau fitxategi berriak uneko local-a erabiliz gordetzeko. Local-ak konfigura ditzakezu sarrera-metodo desberdinetarako.

#### Desegin

Ezarri muga desegindako ekintzetan

- Hautatu aukera hau desegin dezakezun ekintza-kopuruen muga ezartzeko. Erabili biratze-botoia desegin dezakezun gehienezko ekintza-kopurua adierazteko.

### Inprimatu

Inprimatu kategoria azpikategoria hauetan banatuta dago:

#### Orrialdea

Inprimatu orrialde-goiburuak

- Hautatu aukera hau inprimatzen duzun orrialde bakoitzean goiburua jartzeko. Ezin duzu goiburua konfiguratu.

Gaitu testu-itzulbiratzea

- Hautatu aukera hau, fitxategi bat inprimatzean testua automatikoki hitz baten mailan itzulbiratzeko. Aplikazioak itzulbiratutako lerroak lerrotzat hartzen ditu lerroak zenbatzerakoan.

Inprimatu lerro-zenbakiak

- Hautatu aukera hau fitxategi bat inprimatzean lerro-zenbakiak sartzeko. Erabili biratze-botoia lerro-zenbakiak zenbateko maiztasunez inprimatu adierazteko, adibidez 5 lerroko, 10 lerroko eta abar.

#### Letra-tipoak

Testua

- Egin klik botoi honetan fitxategi bateko testua inprimatzean erabili behar den letra-tipoa hautatzeko.

Orrialde-goiburuak

- Egin klik botoi honetan, fitxategi batean goiburuak inprimatzean erabili behar den letra-tipoa hautatzeko.

Lerro-zenbakiak

- Egin klik botoi honetan lerro-zenbakiak inprimatzean erabili behar den letra-tipoa hautatzeko.

&app;-en fitxategi bat inprimatzeko letra-tipo lehenetsiak berrezartzeko, egin klik Leheneratu letra-tipo lehenetsiak botoian.

### Plugin-ak

Informazio gehiago nahi izanez gero Hobespenak elkarrizketa-koadroko Plugin-ak kategoria erabiltzeko, ikusi gedit-install-plugins.

## Plugin-ekin lan egitea

Plugin-a aplikazio baten funtzionalitatea hobetzen duen programa osagarria da. &app;-en plugin-ek &app;-en leihoan testuak editatzearekin lotuta hainbat funtzio egiteko aukera ematen dute. Taula honetan &app;-en plugin-en zerrenda dago.

Plugin-aren izena | Helburua
ASCII taula | ASCII taula duen elkarrizketa-koadroa bistaratzen du. ASCII taula karaktereak fitxategian txertatzeko erabil dezakezu.
Konparatu fitxategiak | Bi fitxategi konparatzen ditu eta fitxategien areko desberdintasunak bistaratzen ditu irteera-leihoan. Plugin honek `diff` komandoa erabiltzen du fitxategiak konparatzeko.
CVS ChangeLog | CVS komandoekin lotutako egunkari-mezuak irekitzen ditu.
Dokumentuaren estatistikak | Uneko fitxategiko lerro-kopuruak, hitzak, karaktereak zuriuneekin, karaktereak zuriunerik gabe eta byteak kontatzen ditu. Plugin-ak emaitzak Dokumentuaren estatistikak elkarrizketa-koadroan bistaratzen ditu.
Koskatu lerroak | Hautatutako lerroak koskatzen ditu edo hautatutako lerroetako koskak kentzen ditu.
Sartu Data/Ordua | Uneko data eta ordua fitxategian sartzen ditu.
Shell komandoa | Shell komando baten testu-irteera bistaratzen du irteera-leihoan.
Ordenatu | Hautatutako testua ordenatzen du.
Ortografia-egiaztatzailea | Hautatutako testuan ortografia egiaztatzen du. &app; ortografia automatikoki egiaztatzeko konfigura dezakezu edo ortografia eskuz egiaztatu dezakezu, adierazitako hizkuntzan.
Etiketa-zerrenda | Ohiko etiketen zerrenda duen leiho bat bistaratzen du. Leihoa etiketa bat fitxategian txertatzeko erabil dezakezu.
Erabiltzaile-izena | Uneko erabiltzailearen izena txertatzen du fitxategian.

### &app;-en plugin-ak kargatzeko

&app;-en pluginak kargatzeko, aukeratu Editatu Hobespenak. Plugin-ak kategoriaren barruan, egin klik Kudeatzailea azpikategorian. Kudeatzailea azpikategoriak informazio hau bistaratzen du:

- &app;-ekin erabil ditzakezun plugin-en zerrenda.

- Konfiguratu plugin-a botoia. Botoi hau konfigura ditzakezun plagin-ak konfiguratzeko elkarrizketa-koadroa irekitzeko erabil dezakezu. Adibidez, ikus gedit-compare-files-configure eta gedit-date-time-configure.

- Plugin bakoitzaren azalpen laburra. Azalpena bistaratzeko, hautatu plugin-a plugin-zerrendatik.

- Plugin-aren egileari eta moduluaren izenari buruzko xehetasunak.

Plugin bat kargatzeko, hautatu plugin-aren izenaren ondoko kontrol-laukia. &app; aplikazioak dagokion &app; menuari aplikatzen dio plugin-a , hurrengo taulan azaltzen den bezala.

Plugin-aren izena | Menuari gehituta
ASCII taula | Ikusi ASCII taula
Konparatu fitxategiak | Tresnak Konparatu fitxategiak
CVS ChangeLog | Fitxategia Ireki CVS ChangeLog-ak
Dokumentuaren estatistikak | Tresnak Dokumentuaren estatistikak
Koskatu lerroak | Editatu Koska Editatu Kendu koska
Sartu Data/Ordua | Editatu Sartu Data eta Ordua
Shell komandoa | Tresnak Exekutatu komandoa
Ordenatu | Editatu Ordenatu
Ortografia-egiaztatzailea | Tresnak Egiaztatu ortografia Tresnak Ortografia automatikoki egiaztatzea Tresnak Ezarri hizkuntza
Etiketa-zerrenda | Ikusi Etiketa-zerrenda
Erabiltzaile-izena | Editatu Sartu erabiltzaile-izena

Hobespenak elkarrizketa-koadroa ixteko, egin klik Itxi botoian.

### &app;-en plugin-ak kentzeko

Plugin-a kargatuta geratzen da &app; uztean.

&app;-en pluginak kentzeko, aukeratu Editatu Hobespenak. Plugin-ak kategoriaren barruan, egin klik Kudeatzailea azpikategorian. Plugin bat kentzeko, desautatu plugin-aren izenaren ondoko kontrol-laukia.

Hobespenak elkarrizketa-koadroa ixteko, egin klik Itxi botoian.

### ASCII taularen plugin-a

ASCII taularen plugin-ak ASCII taula duen elkarrizketa-koadroa bistaratzen du. ASCII taula karaktereak fitxategian txertatzeko erabil dezakezu. ASCII taularen plugin-a erabiltzeko, jarraitu urrats hauei:

1. Kargatu ASCII taularen plugin-a.

2. Aukeratu Ikusi ASCII taula ASCII taula elkarrizketa-koadroa bistaratzeko.

   ASCII taula elkarrizketa-koadroa ASCII karaktererik sartu gabe ixteko, egin klik Itxi botoian. Testuinguruko laguntza bistaratzeko, egin klik Laguntza botoian.

3. Korritu zerrenda behar duzun karakterea bilatzeko, eta hautatzeko, egin klik karakterean.

4. Sakatu Txertatu karakterea karakterea uneko fitxategian kurtsorearen kokalekukan txertatzeko.

5. ASCII karaktereak sartzen amaitzean, egin klik Itxi botoian ASCII taula elkarrizketa-koadroa ixteko.

### Fitxategiak konparatzeko plugin-a

Fitxategiak konparatzeko plugin-ak bi fitxategi konparatzen ditu eta fitxategien arteko desberdintasunak bistaratzen ditu irteera-leihoan. Plugin honek `diff` komandoa erabiltzen du fitxategiak konparatzeko. Fitxategiak konparatzeko plugin-a erabiltzeko, jarraitu urrats hauei:

1. Kargatu fitxategiak konparatzeko plugin-a.

2. Aukeratu Tresnak Konparatu fitxategiak . Aukera hori lehenengo aldiz hautatzean, `diff` komandoaren kokalekua berresteko galdetuko zaizu. Ez zaizu kokaleku horretaz berriro galdetuko. Ikusi gedit-compare-files-configure kokaleku hori geroago nola aldatu jakiteko.

   Sakatu Ados Konparatu fitxategiak elkarrizketa-koadroa bistaratzeko. Konparatu fitxategiak elkarrizketa-koadroa fitxategirik konparatu gabe ixteko, sakatu Utzi. Testuinguruko laguntza bistaratzeko, egin klik Laguntza botoian.

3. Adierazi konparatu nahi dituzun fitxategiak. Irekitako fitxategi bat adierazteko, hautatu fitxategia goitibeherako zerrendan. Itxitako fitxategi bat adierazteko, idatzi fitxategiaren kokalekua testu-koadroan.

4. Zuriuneen kopuruan aldaketak kontuan ez hartzeko, hautatu Jaramonik ez zuriuneei aukera.

5. Irteera-formatu bateratua erabiltzeko, testuinguruaren hiru lerro erakutsiz, hautatu Erabili irteera-formatu bateratua aukera.

6. Sakatu Konparatu zehaztutako fitxategietako edukia konparatzeko. Komando-irteera irteera-leihoan bistaratzen da.

Informazio gehiago nahi izanez gero, ikus

diff

1.

#### Fitxategiak konparatzeko plugin-a konfiguratzeko

Fitxategiak konparatzeko plugin-ak erabiltzen duen komandoaren kokalekua aldatzeko, jarraitu urrats hauei:

1. Aukeratu Editatu Hobespenak .

2. Plugin-ak kategoriaren barruan, egin klik Kudeatzailea azpikategorian.

3. Hautatu Fitxategiak konparatzeko plugin-a.

4. Sakatu Konfiguratu plugin-a Ezarri programaren kokalekua elkarrizketa-koadroa bistaratzeko.

   Ezarri programaren kokalekua elkarrizketa-koadroa aldaketarik egin gabe ixteko, sakatu Utzi. Testuinguruko laguntza bistaratzeko, egin klik Laguntza botoian.

5. `diff` komandoaren kokalekua zehaztu Zein kokalekutan bilatu testu-koadroan.

6. Sakatu Ados Ezarri programaren kokalekua elkarrizketa-koadroa ixteko.

7. Hobespenak elkarrizketa-koadroa ixteko, egin klik Itxi botoian.

### CVS ChangeLog plugin-a

CVS ChangeLog plugin-ak CVS komandoekin lotutako egunkari-mezuak irekitzen ditu. Plugin honen bidez testua erraz itsats dezakezu mezuan ChangeLog fitxategitik. CVS ChangeLog plugin-a erabiltzeko, jarraitu urrats hauei:

1. Ezarri CVSEDITOR ingurune-aldagaia &app;-en. Adibidez, `bash` shell-a erabiltzen ari bazara, exekutatu komando hau sistema eragileak eskatzen dizunean:

        esportatu CVSEDITOR=&app;

2. Esleitu fitxategi bat CVSri ohiko moduan. &app;-en leihoak irekitzen du mezua sar dezazun.

3. Kargatu CVS ChangeLog plugin-a.

4. Aukeratu Fitxategia Ireki CVS ChangeLog-ak mezuan aipatutako ChangeLog fitxategi guztiak irekitzeko. &app;-ek ChangeLog filtxategi bakoitza fitxa berri batean irekitzen du.

5. Kopiatu ChangeLog sarrerak (mezuari gehitu nahi dizkiozunak) &app;-en ChangeLog fitxategietatik.

6. Txertatu kopiatutako ChangeLog sarrerak &app; mezuaren fitxan.

7. Gorde mezuan egindako aldaketak, eta itxi fitxategi guztiak.

8. Irten &app;.

### Dokumentuaren estatistiken plugin-ak

Dokumentuaren estatistiken plugin-ak kontatzen ditu uneko fitxategiko lerro-kopuruak, hitzak, karaktereak zuriuneekin, karaktereak zuriunerik gabe eta byteak. Plugin-ak emaitzak Dokumentuaren estatistikak elkarrizketa-koadroan bistaratzen ditu. Dokumentuaren estatistiken plugin-a erabiltzeko, jarraitu urrats hauei:

1. Kargatu Dokumentuaren estatistiken plugin-a.

2. Aukeratu Tresnak Dokumentauren estatistikak aukera Dokumentauren estatistikak elkarrizketa-koadroa bistaratzeko. Dokumentuaren estatistikak elkarrizketa-koadroak fitxategiari buruzko informazio hau bistaratzen du:

   - Uneko dokumentuko Lerro-kopurua.

   - Uneko dokumentuko Hitz-kopurua.

   - Uneko dokumentuko Karaktere-kopurua (zuriuneekin).

   - Uneko dokumentuko Karaktere-kopurua (zuriunerik gabe).

   - Uneko dokumentuko Byte-kopurua.

3. &app;-en fitxategia eguneratzen jarrai dezakezu Dokumentuaren estatistikak elkarrizketa-koadroa irekita dagoela. Dokumentuaren estatistikak elkarrizketa-koadroko edukia freskatzeko, egin klik Eguneratu botoian.

4. Dokumentuaren estatistikak elkarrizketa-koadroa ixteko, egin klik Itxi botoian.

### Lerroak koskatzeko plugin-a

Lerroak koskatzeko plugin-ak hautatutako lerroak koskatzen ditu edo hautatutako lerroetako koskak kentzen ditu. Lerroak koskatzeko plugin-a erabiltzeko, jarraitu urrats hauei:

1. Kargatu lerroak koskatzeko plugin-a.

2. Hautatu koskatu nahi dituzun lerroak. Lerro bakar bat koskatzeko edo hari koskak kentzeko, jarri kurtsorea lerro horretan edonon.

3. Aukeratu Editatu Koska .

4. Koska kentzeko, hautatu lerroak eta aukeratu Editatu Kendu koska .

### Data/Ordua sartzeko plugin-a

Data/Ordua sartzeko plugin-ak uneko data eta ordua fitxategian sartzen ditu. Data/Ordua sartzeko plugin-a erabiltzeko, jarraitu urrats hauei:

1. Kargatu Data/Ordua sartzeko plugin-a.

2. Aukeratu Editatu Sartu Data eta Ordua .

   Data/Ordua sartzeko plugin-a automatikoki formatuaz galdetu gabe data/ordua sartzeko konfiguratu ez baduzu, &app;-ek Sartu Data eta Ordua elkarrizketa-koadroa bistaratzen du. Hautatu data/orduaren formatu egokia zerrendatik. Sakatu Txertatu Sartu Data eta Ordua elkarrizketa-koadroa ixteko; &app;-ek data/ordua txertatzen ditu uneko fitxategian kurtsoaren kokalekuan.

   &app; data/ordua formatu jakin bat erabiltzeko konfiguratu baduzu, Sartu Data eta Ordua elkarrizketa-koadroa ez da bistaratuko; data/ordua automatikoki sartuko da uneko fitxategian kurtsorearen kokalekuan.

   Ikusi gedit-date-time-configure Data/Ordua sartzeko plugin-a konfiguratzeko informazioa nahi izanez gero.

#### Data/Ordua sartzeko plugin-a konfiguratzeko.

Data/Ordua sartzeko plugin-a konfiguratzeko, jarraitu urrats hauei:

1. Aukeratu Editatu Hobespenak .

2. Plugin-ak kategoriaren barruan, egin klik Kudeatzailea azpikategorian.

3. Hautatu Data/Ordua sartzeko plugin-a.

4. Sakatu Konfiguratu plugin-a Konfiguratu data/ordua sartzeko plugin-a elkarrizketa-koadroa bistaratzeko.

   Konfiguratu data/ordua sartzeko plugin-a elkarrizketa-koadroa aldaketarik egin gabe ixteko, sakatu Utzi. Testuinguruko laguntza bistaratzeko, egin klik Laguntza botoian.

5. Hautatu aukera hauetako bat:

   - Data/ordua sartzen dituzun bakoitzean data/orduaren formatua adierazteko, hautatu Eskatu formatu bat aukera.

   - Data/ordua sartzen duzun bakoitzean &app;-ek emandako data/ordua formatu bera erabiltzeko, hautatu Erabili hautatutako formatua aukera, eta hautatu formatu egokia zerrendatik. Aukera hori hautatutakoan, &app;-ek ez dizu data/orduaren formatua eskatuko Editatu Sartu Data/Ordua aukeratzean.

   - Data/ordua sartzen duzun bakoitzean data/ordua formatu pertsonalizatu bera erabiltzeko, hautatu Erabili formatu pertsonalizatua aukera, eta sartu formatu egokia testu-koadroan. Formatu pertsonalizatua adierazteko informazio gehiago nahi izanez gero, ikus

     strftime

     3. Aukera hori hautatutakoan, &app;-ek ez dizu data/orduaren formatua eskatuko Editatu Sartu Data/Ordua aukeratzean.

6. Sakatu Ados Konfiguratu data/ordua sartzeko plugin-a elkarrizketa-koadroa ixteko.

7. Hobespenak elkarrizketa-koadroa ixteko, egin klik Itxi botoian.

### Shell komandoaren plugin-a

Shell komandoaren plugin-aren bidez Shell komandoaren irteera kaptura dezakezu &app;-en, Shell komandoaren testu-irteera bistaratuz irteera-leihoan. Shell komandoaren plugin-a erabiltzeko, jarraitu urrats hauei:

1. Kargatu Shell komandoaren plugin-a.

2. Aukeratu Tresnak Exekutatu komandoa aukera Exekutatu komandoa elkarrizketa-koadroa bistaratzeko.

   Exekutatu komandoa elkarrizketa-koadroa sheel komandoa exekutatu gabe ixteko, egin klik Itxi botoian. Testuinguruko laguntza bistaratzeko, egin klik Laguntza botoian.

3. Idatzi exekutatu nahi duzun shell komandoa Komandoa eremuan.

   Karaktere berezi hauek erabil ditzakezu:

   - `%f`

     Erabili karaktere berezi hauek uneko dokumentu aktiboaren fitxategi-izena zehazteko, baita bide-izena ere.

   - `%n`

     Erabili karaktere berezi hauek uneko dokumentu aktiboaren fitxategi-izena zehazteko, bide-izenik kabe; kasu honetan, &app;-ek laneko direktorioan bilatzen du fitxategia.

4. Editatu Laneko direktorioa eremua, behar izanez gero. Lehenespenez, Shell komandoaren plugin-ak uneko direktorioan adierazten duzun komandoa exekutatzen du.

5. Hautatu Erakutsi emaitzak irteerako leihoan aukera komandoaren emaitzak irteerako leihoan bistaratzeko. Aukera hori hautatzen ez baduzu, &app;-ek komandoaren emaitzak baztertzen ditu. Lehenespenez, Erakutsi emaitzak irteerako leihoan aukera hautatzen da.

6. Sakatu Exekutatu. Shell komandoaren plugin-ak komandoa exekutatu eta testu-irteera irteera-leihoan txertatzen du.

7. Erabili Maius tekla irteera-leihoan testua hautatzeko.

8. Sakatu Kopiatu hautatutako lerroak hautatutako testua buferrean kopiatzeko.

9. Aukeratu Editatu Itsatsi hautatutako testua fitxategian itsasteko.

10. Sakatu Itxi irteerako leihoa irteerako leihoa ixteko.

### Ordenatzeko plugin-a

Ordenatzeko plugin-ak hautatutako testua ordenatzen du.

Ordenatu eragiketa ezin duzu desegin; beraz, fitxategia ordenatu aurretik gordetzea komeni da. Ordenatu eragiketaren ondoren, fitxategiaren gordetako bertsiora itzultzeko, aukeratu Fitxategia Leheneratu .

Ordenatzeko plugin-a erabiltzeko, jarraitu urrats hauei:

1. Kargatu ordenatzeko plugin-a.

2. Aukeratu Bilatu Ordenatu aukera Ordenatu elkarrizketa-koadroa bistaratzeko.

   Ordenatu elkarrizketa-koadroa ordenatze-eragiketarik egin gabe ixteko, sakatu Utzi. Testuinguruko laguntza bistaratzeko, egin klik Laguntza botoian.

3. Testua alderantzizko ordenan antolatzeko, hautatu Alderantzizkatu ordena aukera.

4. Lerro bikoiztuak ezabatzeko, hautatu Kendu bikoiztuak aukera.

5. Maiuskulei eta minuskulei jaramonik ez egiteko, hautatu Ez ikusi egin maiuskulei eta minuskulei aukera.

6. Ordenatzen nondik hasi adierazteko, hautatu zutabe egokia Zutabe honetatik hasi biratze-botoian.

7. Ordenatze-eragiketa egiteko, sakatu Ordenatu.

### Ortografia egiaztatzeko plugin-a

Ortografia egiaztatzeko plugin-ak hautatutako testuan ortografia egiaztatzen du. &app; ortografia automatikoki egiaztatzeko konfigura dezakezu edo ortografia eskuz egiazta dezakezu, adierazitako hizkuntzan. Hizkuntza-ezarpenak eta ortografia automatikoki egiaztatzeko propietateak dokumentuko aplikatzen dira. Ortografia egiaztatzeko plugin-a erabiltzeko, jarraitu urrats hauei:

1. Kargatu ortografia egiaztatzeko plugin-a.

2. Aukeratu Tresnak Ezarri hizkuntza aukera Ezarri hizkuntza elkarrizketa-koadroa bistaratzeko. Hautatu hizkuntza egokia zerrendatik. Sakatu Ados, Ezarri hizkuntza elkarrizketa-koadroa ixteko.

3. Ortografia automatikoki egiaztatzeko, aukeratu Tresnak Ortografia automatikoki egiaztatzea . Ortografia automatikoki egiaztatzea kentzeko, aukeratu Tresnak Ortografia automatikoki egiaztatzea berriro. Ortografia automatikoki egiaztatzeko aukera jarrita dagoenean, Ortografia automatikoki egiaztatzea menu-elementuaren ondoan ikono bat bistaratuko da. Ortografia automatikoki egiaztatzea aukera lehenespenez kendu egiten da, &app; abiarazten den bakoitzean.

   Ortografia ezezagunak beste kolore batez eta azpimarratuta bistaratzen dira. Egin klik eskuineko botoiarekin ortografia ezezagunaren gainean, eta hautatu Ortografia-iradokizunak laster-menuan:

   - Ortografia ezezaguna zerrendako beste ortografia batekin ordezteko, hautatu ortografia ordeztea Ortografia-iradokizunak laster-menuan.

   - Ortografia ezezaguna zure hiztegi pertsonalera gehitzeko, hautatu Ortografia-iradokizunak Gehitu .

   - Ortografia ezezagunen agerraldi guztiei ez ikusia egiteko, hau da, ezezagun bezala gehiago ez markatzeko, baina hiztegi pertsonalean ez sartzeko, hautatu Ortografia-iradokizunak Ez ikusi egin guztiei . Hitz ezezagunari uneko &app;-en saioan bakarrik egingo zaio ez ikusia; hitza berriro markatuta egongo da &app;-en beste saio batean.

4. Ortografia eskuz egiaztatzeko, aukeratu Tresnak Egiaztatu ortografia .

   Ortografia-errorerik ez badago, Informazioa elkarrizketa-koadro batek mezu bat bistaratuko du dokumentuan ortografia-akatsa duen hitzik ez dagoela esanez. Sakatu Ados, Informazioa elkarrizketa-koadroa ixteko.

   Ortografia-akatsak badaude, Egiaztatu ortografia elkarrizketa-koadroa bistaratuko da:

   - Ortografia-akatsa duen hitza bistaratuko da elkarrizketa-koadroaren goialdean.

   - Iradokitako ortografia ezaguna bistaratuko da Aldatu testu-koadroan. Hori beste ortografia ezagun batekin ordeztu dezakezu Iradokizunen zerrendatik ortografia bat hautatuta, edo zuzenean testua sar dezakezu Aldatu testu-koadroan.

   - Aldatu testu-koadroko testuaren ortografia egiaztatzeko, egin klik Egiaztatu hitza botoian. Hitz hori ezaguna bada, Iradokizunen zerrenda `(Ortografia zuzena)` testuarekin ordeztuko da. Hitz ezaguna ez bada, sarrera berriak agertuko dira Iradokizunen zerrendan.

   - Hitz ezezagunaren uneko agerraldiari ez ikusi egiteko, egin klik Ez ikusi egin botoian. Hitz ezezagunaren agerraldi guztiei ez ikusi egiteko, egin klik Ez ikusi egin guztiei botoian. Hitz ezezagunari uneko &app;-en saioan bakarrik egingo zaio ez ikusia; hitza berriro markatuta egongo da &app;-en beste saio batean.

   - Hitz ezezagunaren uneko agerraldia Aldatu testu-koadroko testura aldatzeko, sakatu Aldatu. Hitz ezezagunaren agerraldi guztiak Aldatu testu-koadroko testura aldatzeko, sakatu Aldatu denak.

   - Hitz ezezaguna hiztegi pertsonalera gehitzeko, sakatu Gehitu.

   - Ortografia egiaztatu elkarrizketa-koadroa ixteko, egin klik Itxi botoian.

### Etiketa-zerrendaren plugin-a

Etiketa-zerrendaren plugin-ak ohiko etiketen zerrenda duen leiho bat bistaratzen du. Leihoa etiketa bat fitxategian txertatzeko erabil dezakezu. Etiketa-zerrendaren plugin-a erabiltzeko, jarraitu urrats hauei:

1. Kargatu etiketa-zerrendaren plugin-a.

2. Aukeratu Ikusi Etiketa-zerrenda eta Etiketa-zerrendaren plugin-a leihoa bistaratuko da.

3. Hautatu goitibeherako zerrendan etiketa-kategoria egokia; adibidez, `HTML - Etiketak`.

4. Mugitu etiketa-zerrendan zehar, behar den etiketa bilatzeko.

5. Etiketa bat uneko fitxategian kurtsorearen kokalekuan txertatzeko, egin klik bikoitza etiketa-zerrendako etiketan. Etiketa bat honela ere txerta dezakezu:

   - Etiketa bat uneko fitxategian txertatzeko eta fokua Etiketa-zerrendaren plugin-a leihotik editorearen leihora aldatzeko, sakatu Sartu.

   - Etiketa bat uneko fitxategian txertatzeko eta fokua Etiketa-zerrendaren plugin-a leihoan edukitzeko, sakatu Maius Sartu.

6. Etiketa-zerrendaren plugin-a leihoa ixteko, egin klik leiho-markoan Itxi leihoa botoian. Bestela, sakatu Ktrl W fokua Etiketa-zerrendaren plugin-a leihoan dagoenean.

### Erabiltzaile-izenaren plugin-a

Erabiltzaile-izenaren plugin-ak uneko erabiltzailearen izena txertatzen du fitxategian. Erabiltzaile-izenaren plugin-a erabiltzeko, jarraitu urrats hauei:

1. Kargatu erabiltzaile-izenaren plugin-a.

2. Aukeratu Editatu Txertatu erabiltzaile-izena zure erabiltzaile-izena uneko fitxategian kurtsorearen kokalekuan txertatzeko.